Legal Document

Category: 1099

Text:
87. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 381 της 14/16 Ιουν. 1989 (ΦΕΚ Α΄ 168) Οργανισμός του Υπουργείου Βιομηχανίας - Ενέργειας και Τεχνολογίας. Έχοντας υπόψη τις διατάξεις: 1.α.Του Ν. 1558/85 «Κυβέρνηση και Κυβερνητικά Όργανα», Α΄/137. Β.Του Ν. 1586/86 «Βαθμολογική Διάρθρωση των θέσεων του Δημοσίου, ΝΠΔΔ και ΟΤΑ και άλλες διατάξεις», Α΄/37 (άρθρο 9 παρ. 10). γ.Του άρθρου 17 παρ. 1 του Ν. 1320/83 «Πρόσληψη στο Δημόσιο Τομέα και άλλες διατάξεις» Α΄/6 2.Την αριθ. 297/19.4.89 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Βιομηχανίας, Ενέργειας και Τεχνολογίας και Οικονομικών, αποφασίζουμε: ΜΕΡΟΣ ΠΡΩΤΟ ΔΙΑΡΘΡΩΣΗ - ΑΡΜΟΔΙΟΤΗΤΕΣ ΤΜΗΜΑ Α΄ ΚΕΝΤΡΙΚΗ ΥΠΗΡΕΣΙΑ ΚΕΦΑΛΑΙΟ Α΄ Βασική Διάρθρωση Άρθρο 1 Διάρθρωση Κεντρικής Υπηρεσίας 1.Η Κεντρική Υπηρεσία του Υπουργείου Βιομηχανίας, Ενέργειας και Τεχνολογίας διαρθρώνεται ως κατωτέρω: α)Πολιτικό Γραφείο Υπουργού. β)Γραφείο Γενικού Γραμματέα. γ)Διεύθυνση Πετρελαϊκής Πολιτικής. δ)Διεύθυνση Εποπτείας της Διαχείρισης Πετρελαιοειδών. ε)Διεύθυνση Εγκαταστάσεων Πετρελαιοειδών. στ)Διεύθυνση Ενεργειακής Πολιτικής. ζ)Διεύθυνση Ηλεκτροπαραγωγής. η)Διεύθυνση Ανανεώσιμων Πηγών και εξοικονόμησης ενέργειας. θ)Διεύθυνση Πολιτικής Ορυκτών Πρώτων Υλών. ι)Διεύθυνση Μεταλλευτικών και Βιομηχανικών Ορυκτών. ια) Διεύθυνση Ενεργειακών Ορυκτών. ιβ)Διεύθυνση Λατομείων Μαρμάρων και αδρανών υλικών. ιγ)Διεύθυνση Υδατικών και Λοιπών Φυσικών Πόρων. ιδ)Διεύθυνση Αλυκών. ιε)Διεύθυνση Διοικητικής Υποστήριξης. ιστ)Διεύθυνση Οικονομική. ιζ)Διεύθυνση Οργάνωσης. ιη)Διεύθυνση Ευρωπαϊκών Κοινοτήτων και Διεθνών Δραστηριοτήτων. ιθ)Διεύθυνση Πολιτικής Σχεδίασης Έκτακτης Ανάγκης (ΠΣΕΑ). «κ)Αυτοτελές Τμήμα Διαχείρισης Προγραμμάτων της Ευρωπαϊκής ΄Ενωσης. κα)Αυτοτελές Τμήμα Διαχείρισης Ειδικών Λογαριασμών». Οι περιπτ. κ΄ και κα΄ προστέθηκαν με το άρθρ. 2 Π.Δ.191/4-10 Ιουλ. 1996 (ΦΕΚ Α΄154) κατωτ. σελ. 773,04. 2.Στην Κεντρική Υπηρεσία του Υπουργείου λειτουργούν επίσης οι παρακάτω Υπηρεσίες, σύμφωνα με τις κείμενες διατάξεις που τις διέπουν: α)Η Νομική Διεύθυνση. β)Η Υπηρεσία Παρέδρου του Ελεγκτικού Συνεδρίου. γ)Η Υπηρεσία Εντελλομένων Εξόδων. δ)Η Υπηρεσία Στατιστικής. ε)Το Γραφείο Τύπου και Δημοσίων Σχέσεων. Άρθρο 2 Πολιτικό Γραφείο Υπουργού και Γραφείο Γενικού Γραμματέα Το Πολιτικό Γραφείο Υπουργού, καθώς και το Γραφείο του Γενικού Γραμματέα, λειτουργούν σύμφωνα με τις ισχύουσες κάθε φορά ειδικές γι’ αυτά διατάξεις: Άρθρο 3 Το Υπουργείο Βιομηχανίας, Ενέργειας και Τεχνολογίας ασκεί εποπτεία στα παρακάτω Νομικά Πρόσωπα, μέσω των αρμοδίων Υπηρεσιών. 1.Δημόσια Επιχείρηση Ηλεκτρισμού (ΔΕΗ). 2.Ινστιτούτο Γεωλογικών και Μεταλλευτικών Ερευνών (ΙΓΜΕ). 3.Δημόσια Επιχείρηση Πετρελαίου (ΔΕΠ). 4.Δημόσια Επιχείρηση Πετρελαίου - Έρευνα - Εκμετάλλευση Υδρογονανθράκων (ΔΕΠ - ΕΚΥ). 5.Ελληνικά Διυλιστήρια Ασπροπύργου (ΕΛΔΑ).